**PASLAUGŲ pirkimo – PARDAVIMO SUTARTIS**

**Nr. \_\_\_\_\_\_\_\_**

**SPECIALIOSIOS SĄLYGOS**

**Du tūkstančiai \_\_\_\_ metų \_\_\_\_\_\_ mėnesio \_\_\_\_\_\_\_ diena, Klaipėda**

Akcinė bendrovė „KLAIPĖDOS VANDUO“, juridinio asmens kodas 140089260, kurios registruota buveinė yra Ryšininkų g. 11, Klaipėda, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama ..............................................................., veikiančio (-ios) pagal ............................................................ (toliau – Pirkėjas), ir

..................................................., juridinio asmens kodas ................................., kurio registruota buveinė yra ........................................, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama ............................................................., veikiančio (-ios) pagal ....................................... (toliau – Tiekėjas),

(*jei tai ūkio subjektų grupė –atitinkami duomenys apie kiekvieną partnerį)*

toliau kartu šioje paslaugų viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“,

sudarė šią paslaugų pirkimo – pardavimo sutartį, toliau vadinamą „Sutartimi“, vadovaujantis atviro konkurso (supaprastinto pirkimo) būdu atlikto viešojo pirkimo „Kontaktų (skambučių) centro paslaugos“ sąlygomis ir susitarė dėl toliau išvardytų sąlygų.

**1. Sutarties dalykas**

1.1. Sutarties dalykas yra kontaktų (skambučių) centro paslaugos (toliau – Paslaugos). Teikiamų Paslaugų techninė specifikacija, preliminarios apimtys pateikiami Sutarties specialiųjų sąlygų priede Nr. 1.

**2. Sutarties galiojimas, vykdymo pradžia, trukmė ir terminai**

2.1. Sutartis įsigalioja, kai Sutartį pasirašo abi Sutarties Šalys ir galioja iki visiško Šalių įsipareigojimų įvykdymo.

2.2. Sutartis sudaroma 24 (dvidešimt keturių), įskaitant apmokėjimui skirtą laikotarpį, jos trukmę skaičiuojant nuo įsigaliojimo dienos, bet ne ilgiau kaip išnaudojama Sutarties 3.1 punkte nustatyta Sutarties vertė. Sutartis gali būti pratęsta 12 (dvylikos) mėnesių laikotarpiui. Sutartis bus laikoma pratęsta šiame punkte nurodytam terminui jeigu ne mažiau kaip prieš 30 (trisdešimt) dienų iki Sutarties termino pabaigos nė viena Šalis raštu nepareikš kitai Šaliai noro netęsti Sutarties

2.3.Šalių įsipareigojimų (ar jų dalies) vykdymo terminas gali būti sustabdytas Sutarties Bendrųjų sąlygų 14 punkte nurodytais atvejais. Sutarties vykdymas gali būti sustabdytas, tačiau ne ilgiau kaip 6 mėn. per visą Sutarties vykdymo laikotarpį. Šalis, norinti sustabdyti Sutarties įsipareigojimų vykdymo terminą, privalo nedelsiant, bet ne vėliau kaip per 5 kalendorines dienas, informuoti kitą Šalį apie aplinkybes, kurių pagrindu siekiama sustabdyti Sutarties vykdymą. Šalims sutarus, Šalys pasirašo papildomą susitarimą, kuris yra neatsiejama šios Sutarties dalis.

**3. Sutarties kaina (kainodaros taisyklės) ir mokėjimo sąlygos**

3.1. Kainodaros taisyklės – šioje Sutartyje taikomas fiksuoto įkainio kainos apskaičiavimo būdas. Pradinė sutarties vertė - ............................... Eur be PVM.

3.2. Sutarties kaina:

Paslaugų įkainiai nurodyti Sutarties priede Nr. 1 (Pasiūlymas).

Tiekėjas paslaugas teikia pagal Pirkėjo poreikį, galutinė kaina, kurią Pirkėjas turės sumokėti Tiekėjui priklausys nuo vykdant sutartį nupirktų Paslaugų apimčių, bet ne daugiau kaip už ...................... Eur ( ................... *suma žodžiais*) be PVM.

3.3. Mokėjimai atliekami eurais tokia tvarka:

3.3.1. Pirkėjas už Paslaugas Tiekėjui moka periodiniais mokėjimais po to, kai pasirašomas Paslaugų dalinio atlikimo priėmimo - perdavimo aktas

3.3.2. Pirkėjas už Paslaugas Tiekėjui sumoka per 30 (trisdešimt) kalendorinių dienų po Paslaugų atlikimo rezultato perdavimo bei sąskaitos faktūros už atliktas Paslaugas pateikimo Pirkėjui dienos. Jeigu Pirkėjas gauna PVM sąskaitą faktūrą anksčiau nei yra pasirašomas (-i) Paslaugų atlikimo priėmimo – perdavimo aktas (-ai) arba tą pačią dieną, – tai Pirkėjas už atliktas Paslaugas Tiekėjui sumoka per 30 (trisdešimt) kalendorinių dienų po Paslaugų atlikimo priėmimo – perdavimo akto (-ų) pasirašymo dienos. Jeigu Pirkėjas gauna PVM sąskaitą faktūrą vėliau nei yra pasirašytas (-i) paslaugų atlikimo priėmimo – perdavimo aktas (-ai) – tai Pirkėjas už Paslaugas Tiekėjui sumoka per 30 (trisdešimt) kalendorinių dienų po to, kai Pirkėjas gauna PVM sąskaitą faktūrą. PVM sąskaitą faktūrą Tiekėjas privalo pateikti „SABIS“ priemonėmis.

3.3.3. Pirkėjas už perkamas Paslaugas Tiekėjui atsiskaito mokėjimo pavedimu į Tiekėjo nurodytą banko sąskaitą:

Sąskaitos Nr. *(nurodyti sąskaitos numerį);*

*(nurodyti banko pavadinimą)* bankas*;*

Banko kodas *(nurodyti banko kodą).*

3.4. Sutartyje numatyta Paslaugų kaina (*įkainiai*) bus keičiama jei Sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis arba patvirtinamas naujas mokestis. Nauja kaina (*įkainiai*) pradedama taikyti nuo pakeisto pridėtinės vertės mokesčio dydžio patvirtinimo ir / ar naujo mokesčio patvirtinimo ir paskelbimo teisės aktų nustatyta tvarka dienos. Kaina (*įkainiai*) be pridėtinės vertės mokesčio nesikeičia, keičiasi tik pridėtinės vertės mokesčio dydis. Tuo atveju, kai kaina keičiama dėl naujo mokesčio atsiradimo, tai kaina (įkainiai) be naujai atsiradusio mokesčio nesikeičia, o prie kainos (įkainio) pridedamas tik naujas patvirtintas mokestis.Kainos *(įkainių)* pakeitimai įforminami abiejų šalių rašytiniu papildomu susitarimu, kuris yra neatsiejama šios sutarties dalis.

* 1. Sutarties kaina (įkainis) gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.
  2. Bet kuri sutarties šalis sutarties galiojimo metu turi teisę inicijuoti sutartyje numatytų kainų (įkainių) perskaičiavimą (keitimą) ne anksčiau kaip po 6 mėnesių nuo paskutinės pirkimo, kurio pagrindu sudaryta ši pirkimo sutartis, pasiūlymų pateikimo termino dienos.
  3. Sutarties kaina (įkainiai) gali būti peržiūrima ne dažniau negu kas 3 mėnesius. Tuo atveju, kai sutarties kainai yra taikoma peržiūra, sutarties kaina gali būti peržiūrima dėl kainų lygio pokyčio bet kurios iš šalių rašytiniu prašymu. Peržiūros momentas yra šalies prašymo kitai šaliai peržiūrėti sutarties kainą gavimo diena.
  4. Šalys privalo sudaryti susitarimą dėl kainos (įkainių) perskaičiavimo per 15 darbo dienų nuo šalies prašymo kitai šaliai perskaičiuoti kainą (įkainius) pateikimo dienos.
  5. Po to, kai šalys sudaro susitarimą dėl kainos (įkainių) perskaičiavimo, perskaičiuotoji kaina (įkainiai) taikoma po šalies prašymo kitai šaliai perskaičiuoti kainą (įkainius) pateikimo.
  6. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
  7. Atlikdamos perskaičiavimą šalys vadovaujasi VĮ Valstybės duomenų agentūros viešai oficialiosios statistikos portale paskelbtais rodiklių duomenų bazės duomenimis, iš kitos šalies nereikalaudamos pateikti oficialaus VĮ Valstybės duomenų agentūros ar kitos institucijos išduoto dokumento ar patvirtinimo.
  8. Perskaičiuota kaina (įkainiai) taikomi užsakymams, pateiktiems po to, kai šalys sudaro susitarimą dėl kainos (įkainių) perskaičiavimo.
  9. Sutartyje numatyti įkainiai gali būti perskaičiuojami, jeigu VĮ Valstybės duomenų agentūros (www.stat.gov.lt) kas mėnesį skelbiamo vartotojų kainų indekso (pasirenkamas bendras „Vartojimo prekės ir paslaugos“ arba nurodomas detalesnis skyrius, grupė, klasė (jeigu nieko nenurodoma, perskaičiuojant naudojamas bendras indeksas) pokytis yra didesnis kaip 5 % .
  10. Jeigu Tiekėjo tiekiamų paslaugų kaina sumažėja, Tiekėjas privalo nedelsdamas, bet ne vėliau nei per 2 darbo dienas nuo sužinojimo, apie tai informuoti Pirkėją ir Pirkėjas įgyja teisę reikalauti Tiekėjo sumažinti sutarties kainą.
  11. Jeigu Tiekėjas neinformuoja Pirkėjo apie kainų sumažėjimą, arba informuoja Pirkėją pavėluotai, ir dėl to Pirkėjas negali pareikalauti Tiekėjo sumažinti sutarties kainą iki sumokėdamas Tiekėjui visą sutarties kainą (tai yra, susidaro permoka pagal sutartį), Tiekėjas privalo sumokėti Pirkėjui sutarties sąlygose nurodyto dydžio delspinigius už permoką už laikotarpį nuo galutinio atsiskaitymo termino, nurodyto sutarties \_\_\_\_ punkte, pabaigos iki permokos grąžinimo dienos (įskaitytinai).
  12. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
  13. Skaičiavimams indeksų reikšmės imamos keturių skaitmenų po kablelio tikslumu. apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų.
  14. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą, apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas.

Indpradžia – laikotarpio pradžios datos (mėnesio) vartojimo prekių ir paslaugų indeksas). Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* 1. Jeigu Sutarties kaina (*įkainiai*) buvo pakeista pagal Sutartyje numatytas peržiūros sąlygas (Sutarties specialiųjų sąlygų 3.4 -3.18 punktai), kainos perskaičiavimo formulė yra taikoma neišpirktoms pagal sutartį Paslaugų apimtims.
  2. Pirkėjas turi teisę neatlikti atitinkamo mokėjimo kol Tiekėjas ištaisys trūkumus jeigu:
     1. išankstinio mokėjimo sąskaitoje (jei taikoma) ar sąskaitoje nenurodytas Sutarties numeris ir jos sudarymo data ar nurodyta neteisinga suma;
     2. sąskaita pateikiama ne Sutartyje numatytomis elektroninėmis priemonėmis;
     3. nepateikiama arba pateikiama Sutarties reikalavimų neatitinkanti avansinio mokėjimo garantija ar laidavimas (jei taikoma);
     4. suteiktos Paslaugos neatitinka Sutartyje nustatytų reikalavimų;
     5. kitais Sutartyje nustatytais atvejais.
  3. Jeigu Tiekėjas Sutarties vykdymui pasitelks subtiekėjus, Tiekėjui sutikus, tarp Pirkėjo, Tiekėjo ir subtiekėjo gali būti pasirašoma trišalė tiesioginio atsiskaitymo su subtiekėju sutartis, kurioje aprašoma tiesioginio atsiskaitymo su subtiekėju tvarka. Pirkėjas ne vėliau kaip per 3 (tris) darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Tiekėjo gavimo, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Pirkėjui prašymą ir Tiekėjo sutikimą dėl tiesioginio mokėjimo atlikimo jam. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Pirkėjas priims Paslaugas. Kilus ginčui tarp Tiekėjo ir subtiekėjo, jie ginčus sprendžia savarankiškai, Pirkėjui nedalyvaujant. Subtiekėjui išmokėtų sumų dydžiu yra mažinamos Tiekėjui mokėtinos sumos.
  4. Tiekėjas turi teisę sudaryti faktoringo sutartį su finansuotoju, perleisdamas finansuotojui piniginį reikalavimą Pirkėjui pagal šią Sutartį. Tiekėjas negali faktoringo sutartyje susitarti su finansuotoju, kad finansuotojas turi teisę perleisti jam perleistą piniginį reikalavimą pagal šią Sutartį. Tiekėjas, sudaręs faktoringo sutartį su finansuotoju, privalo nedelsiant raštu informuoti apie tai Pirkėją ir pateikti faktoringo sutarties kopiją arba išrašą, o, pateikdamas sąskaitą Pirkėjui, privalo nurodyti, kad pagal pateikiamą sąskaitą yra arba bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Tiekėjui mokėtinos sumos. Visas išlaidas, susijusias su faktoringo sutarties sudarymu ir piniginio reikalavimo perleidimu pagal faktoringo sutartį, apmoka Tiekėjas.
  5. Tiekėjas turi teisę raštu kreiptis į Pirkėją dėl Pirkėjo tiesioginio atsiskaitymo kitiems tretiesiems asmenims, nei nurodyta Sutarties 3.21 ir 3.22 papunkčiuose, jei tai yra susijęs su šios Sutarties vykdymu (pvz. jei trečiasis asmuo teikia Tiekėjui Paslaugas pagal Sutartį ir pan. ir nėra laikomas subtiekėju). Pirkėjui sutikus, tarp Pirkėjo, Tiekėjo ir trečiojo asmens gali būti pasirašoma trišalė tiesioginio atsiskaitymo su trečiuoju asmeniu sutartis, kurioje aprašoma tiesioginio atsiskaitymo su trečiuoju asmeniu tvarka. Trečiajam asmeniui negali būti mokamas avansas, tiesioginis atsiskaitymas trečiajam asmeniui gali būti atliekamas tik po to, kai Pirkėjas priims Paslaugas. Kilus ginčui tarp Tiekėjo ir subtiekėjo, jie ginčus sprendžia savarankiškai, Pirkėjui nedalyvaujant. Trečiajam asmeniui išmokėtų sumų dydžiu yra mažinamos Tiekėjui mokėtinos sumos.

**4. Sutarties įvykdymo užtikrinimas**

4.1. Sutarties įvykdymą Tiekėjas užtikrina 10 (dešimties) procentų bauda nuo 3.1 punkte nurodytos sumos, kuri turi būti sumokėta per 30 kalendorinių dienų nuo pareikalavimo.

4.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjui dėl jo kaltės pažeidus Sutartį.

4.3. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą, nurodytą Sutarties specialiųjų sąlygų 4.1 punkte. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Tiekėją, nurodydamas, dėl kokio pažeidimo pateikia šį reikalavimą.

**5. Šalių atsakomybė**

5.1. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,05 % dydžio delspinigius nuo laiku neapmokėtos sumos už kiekvieną uždelstą dieną.

5.2. Jei Tiekėjas dėl savo kaltės neatlieka Paslaugų nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 % dydžio delspinigius nuo laiku neatliktų paslaugų kainos už kiekvieną termino praleidimo dieną. Pirkėjas turi teisę vienašališkai išskaičiuoti delspinigių sumą iš Tiekėjui mokėtinų sumų, apie tai pranešant Tiekėjui. Jei apskaičiuoti delspinigiai viršija Sutarties specialiųjų sąlygų 4.1 punkte nurodytą Sutarties įvykdymo užtikrinimo sumą, Pirkėjas turi teisę vienašališkai nutraukti Sutartį, apie tai raštu įspėjęs Tiekėją prieš 10 (dešimt) dienų. Sutarties nutraukimas nepanaikina Pirkėjo teisės į Sutarties įvykdymo užtikrinimą, taip pat į nuostolių bei netesybų atlyginimą, jeigu šių nuostolių ir / ar netesybų nepadengia Sutarties įvykdymą užtikrinanti piniginė suma.

5.3. Jeigu Sutarties vykdymo/ priėmimo metu nustatoma, kad Tiekėjas nepasiekia pasiūlyme nurodytų ekonominio naudingumo vertinimo kriterijų parametrų ir/ar reikšmių (įskaitant, bet neapsiribojant, terminų, specialistų patirties, ūkio subjekto pasirinkimo, sertifikatų/licencijų, įvykdytų sutarčių/darbų kiekio ir/arba kt. nurodytų pranašumų), Tiekėjas privalo sumokėti Užsakovui 200 Eur (dviejų šimtų eurų) baudą už kiekvieną pavėluotą kalendorinę dieną, skaičiuojant už laikotarpį, kuriam buvo taikomas ekonominio vertinimo kriterijus.

5.3. Tiekėjas įsipareigoja neteikti jokios informacijos Rusijos Federacijos, Baltarusijos Respublikos ir Kinijos Liaudies Respublikos subjektams (ar jiems atstovaujantiems asmenims) ir jokiomis formomis šių valstybių subjektų nepasitelkti dalyvauti šiame Sandoryje.

5.3. Jeigu Tiekėjas nevykdo savo įsipareigojimų arba vykdo juos netinkamai, tai Pirkėjas be Sutarties specialiosiose sąlygose nurodytų savo teisių gynimo būdų taip pat turi teisę pasinaudoti teisėmis, nurodytomis Sutarties bendrųjų sąlygų 14, 15 ir 16 punktuose.

**6. Susirašinėjimas**

6.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu ar elektroniniu paštu (patvirtinant gavimą) toliau nurodytais adresais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Pirkėjo už sutarties vykdymą atsakingo asmens kontaktai** | **Tiekėjo kontaktai** |
| Vardas, pavardė |  |  |
| Adresas |  |  |
| Telefonas |  |  |
| El. paštas |  |  |

6.2. Pirkėjo atsakingo asmens už Sutarties ir jos pakeitimų paskelbimą kontaktiniai duomenys: ........................................................................................................................................................................................

*(pareigos, vardas, pavardė, adresas, telefonas, elektroninio pašto adresas)*

* 1. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminama raštu lietuvių kalba ir siunčiama paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus pridėtinės vertės mokesčio sąskaitas-faktūras ar sąskaitas-faktūras (toliau – sąskaita).
  2. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
  3. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.

**7. Subtiekėjai ir jų keitimo tvarka**

*Jeigu Tiekėjas nenumato pasitelkti subtiekėjų, tai nurodoma:*

7.1. Sutarties pasirašymo metu Tiekėjas šios sutarties vykdymui nenumato pasitelkti subtiekėjo (subtiekėjų).

7.2. Tiekėjas gali pasitelkti subtiekėją Sutarties vykdymo metu tik esant objektyvioms priežastims ir gavus Pirkėjo pritarimą. Apie subtiekėjų (subtiekėjo) pasitelkimą Tiekėjas privalo informuoti Pirkėją raštu iki subtiekėjas pradės vykdyti Sutarties dalį, dėl kurios šis subtiekėjas buvo pasitelktas. Tiekėjas, informuodamas Pirkėją apie pasitelkiamus (-ą) subtiekėjus (subtiekėją), privalo nurodyti, kokiai Sutarties vykdymo daliai pasitelkiamas subtiekėjas, pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subtiekėjo (subtiekėjų) pasitelkimo tvarką bus laikoma, kad Tiekėjas pažeidė esmines Sutarties sąlygas, dėl ko Pirkėjas gali vienašališkai nutraukti šią sutartį.

*Jeigu Tiekėjas sudarydamas sutartį gali nurodyti, kokius subtiekėjus jis pasitelkia, tuomet rašoma:*

7.1.Tiekėjas numato pasitelkti šį (šiuos) subtiekėją (subtiekėjus): ....................................................................................................................................................................

*(fizinio /juridinio asmens pavadinimas, kodas, gyvenamoji vieta, buveinės adresas, atstovo duomenys)* šioms Sutartis vykdymo dalims .........................................................................................................................

*(nurodyti kokiai Sutarties vykdymo daliai pasitelkiamas subtiekėjas)*

*Jeigu Tiekėjas sudarydamas Sutartį negali nurodyti, kokius subtiekėjus jis pasirenka, tuomet rašoma:*

7.1. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui raštu pranešti tuo metu žinomų pasitelkiamų subtiekėjų (subtiekėjo) pavadinimus, kontaktinius duomenis ir jų atstovus. Tiekėjas taip pat privalo nurodyti, kuriai Sutarties vykdymo daliai pasitelkiamas subtiekėjas.

7.2. Sutarties 7.1 punkte / Pranešime apie subtiekėją (subtiekėjus) *(tinkamą formuluotę pasirinkti pagal tai, ar sudarant sutartį gali nurodyti subtiekėjus, ar negali nurodyti subtiekėjų, žiūr. 7.1 punktą)* nurodytą (nurodytus) subtiekėją (subtiekėjus) Tiekėjas gali pakeisti arba gali pasitelkti naują subtiekėją tik esant objektyvioms priežastims ir gavus Pirkėjo pritarimą. Apie subtiekėjų (subtiekėjo) pakeitimą arba naujo subtiekėjo pasitelkimą Tiekėjas privalo informuoti Pirkėją raštu iki pakeistas / naujas subtiekėjas pradės vykdyti Sutarties dalį, dėl kurios šis subtiekėjas buvo pakeistas/pasitelktas naujas. Tiekėjas, informuodamas Pirkėją apie pakeistus / naujus subtiekėjus (subtiekėją), privalo pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subtiekėjo (subtiekėjų) keitimo tvarką bus laikoma, kad Tiekėjas pažeidė esmines Sutarties sąlygas, dėl ko Pirkėjas gali vienašališkai nutraukti šią sutartį.

*7.3 ir 7.4 punktai taikomi visiems 7.1 punkto pasirinktiems atvejams.*

7.3. Subtiekėjo (subtiekėjų) pasitelkimas neatleidžia Tiekėjo nuo atsakomybės vykdant šią sutartį. Už subtiekėjo (subtiekėjų) įsipareigojimų nevykdymą arba netinkamą jų vykdymą atsako Tiekėjas.

7.4. Pirkėjas raštu informuoja subtiekėjus apie tiesioginio atsiskaitymo su subtiekėjais galimybę (jeigu ji galima dėl pirkimo sutarties pobūdžio) per 3 darbo dienas nuo Sutarties sudarymo momento, o tuo atveju, kai šioje sutartyje nustatytais atvejais pakeičiamas Sutartyje nurodytas subtiekėjas ar pasitelkiamas naujas – per 3 darbo dienas nuo informacijos apie naują subtiekėją (kontaktinius duomenis ir subtiekėjo atstovą) gavimo dienos. Gavęs Pirkėjo pranešimą, subtiekėjas turi raštu pateikti prašymą Pirkėjui dėl tiesioginio atsiskaitymo. Pirkėjas, gavęs subtiekėjo prašymą dėl tiesioginio atsiskaitymo, informuoja Tiekėja apie subtiekėjo prašymo gavimą. Tiekėjas turi teisę prieštarauti nepagrįstiems mokėjimams.  Jeigu visos sutartį vykdančios šalys: Pirkėjas, Tiekėjas ir subtiekėjas sutaria dėl tiesioginio atsiskaitymo su subtiekėju, toks atsiskaitymas vykdomas pagal atskirą susitarimą, kuris sudaromas tarp Pirkėjo, Tiekėjo ir subtiekėjo, kuriame aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

**8. Kitos nuostatos**

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.

8.2. Ši Sutartis yra sudaryta 2 (dviem) egzemplioriais, kiekvienai Šaliai po vieną. Kiekvienas egzempliorius bus laikomas originalu ir turės vienodą teisinę galią. Ši sutartis gali būti pasirašoma elektroniniu parašu, kaip tą nustato Lietuvos Respublikos teisės aktai. *Sutartis sudaroma lietuviu kalba.*

8.3. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

8.4. Sutarties specialiųjų sąlygų priedai:

8.4.1. *priedas Nr. 1 „Pasiūlymas“;*

8.4.2. *priedas Nr. 2 „Techninė specifikacija“.*

|  |  |
| --- | --- |
| **Pirkėjo vardu:** | **Tiekėjo vardu:** |
| Akcinė bendrovė „KLAIPĖDOS VANDUO“ |  |
| Juridinio asmens kodas 140089260 |  |
| Ryšininkų g.11,Klaipėda |  |
| AB SEB bankas, kodas 70440 |  |
| LT30 7044 0600 0076 5179 |  |
| PVM mokėtojo kodas LT400892610 |  |
| Tel.: (0 46) 46 61 71 |  |
|  |  |
| \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |
|  |  |

Paslaugų pirkimo–pardavimo SUTARTIS Nr.

Bendrosios SĄLYGOS

1. Pagrindinės Sutarties sąvokos

1.1. Pirkėjas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymenurodytas perkantysis subjektas, perkantis Sutarties specialiosiose sąlygose nurodytas Paslaugas iš Tiekėjo.

1.2. Sutarties kaina – pinigų suma, kurią Pirkėjas pagal Sutartį turi sumokėti / faktiškai sumokama Tiekėjui už perkamas Paslaugas, įskaitant visas Tiekėjo patiriamas su sutarties vykdymu susijusias išlaidas ir mokesčius.

1.3. Tiekėjas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, teikianti Paslaugas pagal šią Sutartį.

1.4. Kainodaros taisyklės – Sutarties kainos apskaičiavimo ir keitimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

2.3. Sutarties trukmė ir kiti terminai yra skaičiuojami kalendorinėmis dienomis, jei Sutartyje nenurodyta kitaip.

3. Tiekėjo teisės ir pareigos

3.1. Tiekėjas įsipareigoja:

3.1.1. teikti Paslaugas Pirkėjui pagal Sutartį ir Pirkėjo pateiktus užsakymus už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

3.1.2. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui užbaigti Paslaugų teikimą nustatytais terminais;

3.1.3. po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;

3.1.4. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

3.1.5. per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t.;

3.1.6. nenaudoti Pirkėjo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;

3.1.7. užtikrinti, kad Sutarties sudarymo momentu ir visą jos galiojimo laikotarpį Tiekėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;

3.1.8. Pirkėjui raštu paprašius grąžinti visus iš Pirkėjo gautus, Sutarčiai vykdyti reikalingus dokumentus;

3.1.9. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.2. Tiekėjas turi teisę gauti Paslaugų kainą su sąlyga, kad jis tinkamai vykdo šią Sutartį.

3.3. Tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

4. Pirkėjo teisės ir pareigos

4.1. Pirkėjas įsipareigoja Tiekėjui sudaryti visas sąlygas, suteikti informaciją ar dokumentus, būtinus Paslaugoms teikti.

4.2. Pirkėjas įsipareigoja mokėti Sutarties kainą už tinkamai suteiktas Paslaugas pagal šios Sutarties sąlygas.

4.3. Pirkėjas turi visas šios Sutarties bei Lietuvos Respublikoje galiojančių teisės aktų numatytas teises.

5. Sutarties kaina ir kainodaros taisyklės

5.1. Sutarties kaina ir kainodaros taisyklės nustatytos Sutarties specialiosiose sąlygose.

5.2. Į Sutarties kainą turi būti įskaičiuota Paslaugų kaina, visos išlaidos ir mokesčiai. Tiekėjas į Sutarties kainą privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:

5.2.1. visas su dokumentų, kurių reikalauja Pirkėjas, rengimu ir pateikimu susijusias išlaidas;

5.2.2. aprūpinimo įrankiais, reikalingais Paslaugoms atlikti, išlaidas;

5.2.3. kelionės išlaidas ir kt.

6. Sutarties įvykdymo užtikrinimas

6.1. Sutarties specialiosiose sąlygose nurodytu terminu Tiekėjas pateikia Sutarties įvykdymo užtikrinimą. Sutarties įvykdymo užtikrinime turi būti numatyta, kad Tiekėjas neturi teisės reikalauti, kad Pirkėjas pagrįstų savo reikalavimą Jei Tiekėjas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį.

6.2. Sutarties įvykdymą užtikrinančiame dokumente turi būti nurodyta / numatyta, kad užtikrinimą teikianti įstaiga neatšaukiamai ir besąlygiškai įsipareigoja sumokėti pagal garantiją ar laidavimo raštą / liudijimą Pirkėjui priklausančią Sutarties specialiųjų sąlygų 4.1 p. nurodytą sumą.

6.3.Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjui dėl jo kaltės pažeidus Sutartį.

6.4. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Tiekėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Tiekėjui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.

6.5. Sutarties įvykdymo užtikrinimas turi galioti visą Sutarties vykdymo laikotarpį.

6.6. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) dienų pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Tiekėjas nepateikia naujo užtikrinimo, Pirkėjas turi teisę nutraukti Sutartį.

6.7. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Tiekėją, nurodydamas, dėl kokio pažeidimo pateikia šį reikalavimą.

6.8. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Tiekėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama banko ar kredito unijos garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui ar kredito unijai garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Tiekėjas įvykdė savo įsipareigojimus ir Pirkėjas jam neturi pretenzijų.

6.9. Avansinio mokėjimo grąžinimo užtikrinimui taikomi Sutarties bendrųjų sąlygų 6.2, 6.3, 6.5, 6.6, 6.7, 6.8 punktai.

7. Šalių atsakomybė

7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

7.2. Delspinigių dydis ir jų mokėjimo sąlygos nustatytos Sutarties specialiosiose sąlygose.

7.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

8. Nenugalimos jėgos aplinkybės (*force majeure*)

8..1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga *(force majeure)* nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba Šalies kontrahentai pažeidžia savo prievoles.

8.2. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.

8.3. Sutarties neįvykdžiusi Šalis privalo pranešti kitai Šaliai apie nenugalimos jėgos atsiradimą bei jos įtaką Sutarties įvykdymui. Jeigu šio pranešimo kita Šalis negauna per protingą laiką, bet ne vėliau kaip per 3 darbo dienas, kai Sutarties neįvykdžiusi Šalis sužinojo ar turėjo sužinoti apie tą aplinkybę, tai pastaroji Šalis privalo atlyginti dėl pranešimo negavimo atsiradusius nuostolius. Šios nuostatos neatima iš kitos Šalies teisės nutraukti Sutartį arba sustabdyti jos įvykdymą.

8.4. Šalis, prašanti ją atleisti nuo atsakomybės, privalo pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

9. Intelektinės ir pramoninės nuosavybės teisės

9.1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Pirkėjo nuosavybė.

9.2. Jei Sutartyje nenustatyta kitaip, Tiekėjas garantuoja nuostolių atlyginimą Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Paslaugų (prekių) pavadinimų ar Paslaugų (prekių) ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės.

10. Šalių pareiškimai ir garantijos

10.1. Kiekviena iš Šalių pareiškia ir garantuoja kitai Šaliai, kad:

10.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

10.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;

10.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

10.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

11. Konfidencialumo įsipareigojimai

11.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Tiekėją atskleidimas, jei Tiekėjas pažeidžia Paslaugų atlikimo terminus.

12. Sutarties galiojimas

12.1. Sutarties galiojimo terminas nustatytas Sutarties specialiosiose sąlygose.

12.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

12.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

13. Sutarties pakeitimai

13.1. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje.

13.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatsiejama Sutarties dalis.

* 1. Sutarties sąlygų keitimu nebus laikomas Sutarties sąlygų koregavimas Sutartyje numatytais atvejais, jeigu pakeitimo sąlygos buvo aiškiai, tiksliai ir nedviprasmiškai suformuluotos Pirkimo dokumentuose.
  2. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.

14. Sutarties vykdymo sustabdymas

14.1. Sutarties vykdymas gali būti sustabdytas:

14.1.1. dėl padarytų esminių Tiekėjo klaidų ir / ar Sutarties pažeidimų. Esminė klaidomis ir / ar pažeidimais

laikomi atvejai, nurodyti Sutarties bendrųjų sąlygų 16.3.2 punkte;

14.1.2. dėl papildomų archeologinių tyrinėjimų, kurie nebuvo numatyti, bet kuriuos būtina atlikti;

14.1.3. dėl papildomų projektinių paslaugų (kai paslaugos buvo perkamos pagal techninį projektą);

14.1.4. kai vėluojama perduoti statybvietės (rekonstruojamame pastate dar veikia įstaigos ir pan.);

14.1.5. dėl trečiųjų šalių įtakos;

14.1.6. dėl sustabdyto ir / ar trūkstamo finansavimo;

14.1.7. kai būtinas papildomas laikas įvykdyti papildomą viešąjį pirkimą;

14.1.8. kai laiku nepateikta įranga, kurią privalo pateikti Pirkėjas;

14.1.9. dėl bet kokio nenumatomo gamtos jėgų veikimo, kurio joks patyręs tiekėjas nebūtų galėjęs tikėtis;

14.1.10. dėl kitų aplinkybių, kurios nebuvo žinomos pirkimo vykdymo metu ar su kuriomis susidurtų bet kuris tiekėjas.

14.2. Jeigu Sutartis stabdoma dėl priežasčių, nurodytų Sutarties bendrųjų sąlygų 14.1.1. punkte, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Tiekėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu, taip pat vienašališkai nutraukti Sutartį (žiūrėti Sutarties bendrųjų sąlygų 17 punktą).

15. Sutarties pažeidimas

15.1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

15.1.1. reikalauti iš kitos Šalies tinkamai vykdyti sutartinius įsipareigojimus;

15.1.2. reikalauti atlyginti nuostolius;

15.1.3. pasinaudoti Sutarties įvykdymo užtikrinimu, jei toks reikalavimas buvo pirkimo sąlygose;

15.1.4. reikalauti sumokėti Sutartyje nustatytas netesybas ir atlyginti nuostolius;

15.1.5. nutraukti Sutartį Sutarties Bendrųjų sąlygų 16 punkte nustatyta tvarka.

16. Sutarties nutraukimas

16.1. Sutartis gali būti nutraukiama raštišku Šalių susitarimu.

16.2. Tiekėjas turi teisę vienašališkai nutraukti Sutartį tik dėl svarbių priežasčių, kurios negali priklausyti nuo Tiekėjo valios. Jeigu Tiekėjas vienašališkai nutraukia Sutartį be svarbių priežasčių, toks Sutarties nutraukimas bus laikomas esminiu Sutarties pažeidimu. Bet kuriuo vienašališko Sutarties nutraukimo atveju Tiekėjas privalo visiškai atlyginti Pirkėjo patirtus tiesioginius nuostolius. Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų arba pagal Tiekėjo pateiktą užtikrinimą. Apie Sutarties nutraukimą šiame punkte nurodytu pagrindu Tiekėjas raštu praneša Pirkėjui prieš 30 (trisdešimt) kalendorinių dienų.

16.3. Pirkėjas turi teisę vienašališkai nutraukti Sutartį šiais atvejais:

16.3.1. esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams;

16.3.2. dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, taip pat šie atvejai:

16.3.2.1. kai Tiekėjas praleido Paslaugų atlikimo terminą daugiau kaip 30 kalendorinių dienų;

16.3.2.2. kai Tiekėjas per Pirkėjo nustatytą protingą terminą nepašalino Sutarties vykdymo trūkumų;

16.3.2.3. kai Pirkėjas patiria nuostolius dėl to, kad Tiekėjas Sutartyje nustatytą esminę sąlygą vykdo su dideliais arba nuolatiniais trūkumais;

16.3.2.4. kai Tiekėjas pasitelkia naują arba pakeičia esamą subtiekėją (subtiekėjus) pažeisdamas Sutarties specialiųjų sąlygų 7 punkte nustatytą tvarką;

16.3.2.5. kai Tiekėjas nesilaiko Sutartyje nustatytos kainos (įkainių).

16.3.3. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

16.3.4. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.

16.4. Kai Sutartis nutraukiama Sutarties bendrųjų sąlygų 16.3 punkte nurodytais pagrindais, Pirkėjas apie Sutarties nutraukimą privalo iš anksto pranešti prieš 14 (keturiolika) kalendorinių dienų.

16.5. Kai Sutartis nutraukiama esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams, Tiekėjas gali reikalauti grąžinti jam viską, ką jis yra perdavęs Pirkėjui vykdydamas sutartį, jeigu jis tuo pačiu metu grąžina Pirkėjui visą tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.

16.6. Kai Sutartis nutraukiama dėl esminio Sutarties pažeidimo (Sutarties bendrųjų sąlygų 16.3.2 punktas), tai Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų arba pagal Tiekėjo pateiktą užtikrinimą.

16.7. Kai Pirkėjas Sutartį vienašališkai nutraukia kitais pagrindais nei nurodyta Sutarties bendrųjų sąlygų 16.3 punkte, tai Pirkėjas privalo atlyginti Tiekėjui patirtus tiesioginius nuostolius. Apie tokį Sutarties nutraukimą Pirkėjas raštu praneša Tiekėjui prieš 30 (trisdešimt) kalendorinių dienų.

17. Ginčų nagrinėjimo tvarka

17.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

17.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

18. Baigiamosios nuostatos

18.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

18.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

18.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

18.4. Sutartis yra Sutarties Šalių perskaityta, jų suprasta ir jos autentiškumas patvirtintas kiekvienos Šalies tinkamus įgaliojimus turinčių asmenų fiziniais ar elektroniniais parašais.

\_\_\_\_\_\_\_\_\_\_\_\_\_\_